El Mercat de Burjassot viu un nou Dia Taronja
2025-07-24

Dimecres que ve, 10 de juny, tindrà lloc una nova edició dels Dies Taronja, campanya de promoció i dinamització dels comerços del Mercat Municipal, organitzats per la Regidoria de Promoció Econòmica de l’Ajuntament de Burjassot, dirigida pel regidor en funcions Emili Altur.

Comptant amb la col·laboració de CODEMER, l’associació de venedors del Mercat Municipal, i de la mà de CEMEF, el dimecres els veïns que realitzen les seues compres en el mercat tindran l’oportunitat de participar en diferents sorteigs, ja que, les seues compres, tenen premi.

Aquesta mateixa setmana, el dissabte 13 de juny, el Mercat Municipal tornarà a ser punt de trobada a Burjassot, ja que celebrarà una nova Nit al Mercat on no faltarà la música i els sopars més saborosos realitzats amb els propis productes dels llocs del mercat.